
Nr.        din    14  mai  2021
REFERATUL  DE APROBARE

la proiectul de hotărâre privind stabilirea  mijloacelor electronice de transmitere la distanţă pentru comunicarea actelor administrative fiscale, actelor de executare şi altor acte emise de organul fiscal local către contribuabil,
              Art. 29 din Legea nr. 24/2000 privind normele de tehnică legislativă pentru elaborarea actelor normative prevede că proiectele de acte normative trebuie însoţite de următoarele documente de motivare: 

a) expuneri de motive - în cazul proiectelor de legi şi al propunerilor legislative; 

b) note de fundamentare - în cazul ordonanţelor şi al hotărârilor Guvernului; ordonanţele care trebuie supuse aprobării Parlamentului, potrivit legii de abilitare, precum şi ordonanţele de urgenţă se transmit Parlamentului însoţite de expunerea de motive la proiectul legii de aprobare a acestora; 

c) referate de aprobare - pentru celelalte acte normative.

Rezultă că, pentru proiectele de hotărâre ale consiliului local, referatul de aprobare constituie instrumentul de prezentare şi motivare ale noilor reglementări propuse.
Am iniţiat un proiect de hotărâre, calitate acordată de prevederile  art. 136 alin.(1)  din Ordonanța de urgență a Guvernului nr. 57/2019 privind Codul administrativ, cu modificările și  completările ulterioare, având ca reglementare  stabilirea  mijloacelor electronice de transmitere la distanţă pentru comunicarea actelor administrative fiscale, actelor de executare şi altor acte emise de organul fiscal local către contribuabil. 

Sediul materiei privind această capacitate a Consiliului Local îl reprezintă:
a)
art. 15 alin. (2), art. 120 alin. (1), art. 121 alin. (1) și alin. (2) și  art. 138 alin.(4) din Constituția României, republicată;

b)
art. 3 și 4 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;

c)
art. 7 alin. (2)  și art. 14-17 din Codul civil al României, adoptat prin Legea nr. 287/2009, republicat, cu modificările și completările ulterioare; 

d)
art. 11 alin. (2), art. 49 alin. (12) și (13) și art. 73 alin. (3) din Legea nr. 273/2006 privind finanțele publice locale, cu modificările și completările ulterioare,

e)
art. 1 alin. (2), art. 3, art. 88, art. 95 alin.(2), art.96, art. 98, art. 105 alin. (1) art. 129 alin. (1), alin. (2) lit. b) coroborat cu alin. (4) lit. a), raportate la cele ale art. 155 alin. (1) lit. (c), combinat cu alin. (4) lit. b)  din Ordonanța de urgență a Guvernului nr. 57/2019 privind Codul administrativ;

f)
art.1 pct.1, pct. 30 și pct. 32, art. 37-39,art. 47 alin.(17) și art. 48 alin. (9) din Legea nr. 207/2015 privind Codul de procedură fiscală, cu modificările și completările ulterioare;

g)
titlului IX – impozite și taxe locale din Legea nr. 227/2015 privind Codul fiscal, cu modificările și completările ulterioare;

h)
art. 2 alin. (2), art. 41 alin. (5), art. 50 alin. (4), art. 58, art. 59, art. 61, art. 62  și art. 70 din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare;

i)
Ordinul ministrului dezvoltării regionale și administrației publice nr. 3097/2016 pentru aplicarea prevederilor art. 46 alin. (8) și art. 47 alin. (9) din Legea nr. 207/2015 privind Codul de procedură fiscală.
Proiectul de hotărâre urmează procedura prevăzută de art. 136 alin.(3)  din Ordonanța de urgență a Guvernului nr. 57/2019 privind Codul administrativ, cu modificările și  completările ulterioare, fiind înregistrat și depus la secretarul general al comunei, urmând a se transmite compartimentului contabilitatea publică, din aparatul de specialitate al primarului comunei în vederea analizării şi întocmirii raportului de specialitate 
Deși l-am invocat în sediul materiei, vă rog să-mi permiteți să prezint LISTA actelor administrative fiscale, actelor de executare şi altor acte emise de organul fiscal local ce pot fi comunicate prin mijloace electronice de transmitere la distanţă sau tipărite prin intermediul unui centru de imprimare masivă, valabile fără semnătura persoanelor împuternicite şi ştampila organului fiscal local prevăzută în anexa nr. 1 la Ordinul Ministerul Dezvoltării Regionale şi Administraţiei Publice nr. 3097/2016:

           „ Art. 1. - (1) Actele administrative fiscale, actele de executare şi alte acte care pot fi comunicate prin mijloace electronice de transmitere la distanţă şi/sau care pot fi tipărite prin intermediul unui centru de imprimare masivă, valabile fără semnătura şi ştampila organului fiscal local, emise în temeiul Legii nr. 227/2015 privind Codul fiscal, cu modificările şi completările ulterioare, sau al Legii nr. 207/2015 privind Codul de procedură fiscală, cu modificările şi completările ulterioare, sunt următoarele: 

   1. Titlu executoriu; 

   2. Somaţie; 

   3. Decizie referitoare la obligaţiile de plată accesorii; 

   4. Înştiinţare privind stingerea creanţelor fiscale; 

   5. Adresă de înfiinţare a popririi asupra disponibilităţilor băneşti; 

   6. Decizie de ridicare a măsurilor de executare silită asupra disponibilităţilor băneşti; 

   7. Înştiinţare de compensare; 

   8. Înştiinţare de restituire; 

   9. Decizie de impunere pentru stabilirea impozitelor/taxelor datorate de persoanele fizice, în temeiul Legii nr. 227/2015 privind Codul fiscal, cu modificările şi completările ulterioare; 

   10. Decizie de impunere pentru stabilirea impozitelor/taxelor datorate de persoanele juridice, în temeiul Legii nr. 227/2015 privind Codul fiscal, cu modificările şi completările ulterioare; 

   11. Declaraţie fiscală/Decizie de impunere pentru stabilirea taxei pentru servicii de reclamă şi publicitate în cazul contribuabililor persoane juridice; 

   12. Declaraţie fiscală/Decizie de impunere pentru stabilirea taxei pentru afişaj în scop de reclamă şi publicitate; 

   13. Decizie de impunere privind creanţele datorate bugetului local în urma inspecţiei fiscale; 

   14. Decizie de restituire a sumelor de la bugetul local; 

   15. Decizie privind nemodificarea bazei de impunere; 

   16. Decizie de instituire a măsurilor asigurătorii; 

   17. Decizie de ridicare a măsurilor asigurătorii; 

   18. Adresă de înfiinţare a popririi; 

   19. Adresă de înfiinţare a popririi asigurătorii; 

   20. Înştiinţare privind înfiinţarea popririi; 

   21. Proces-verbal de constatare a contravenţiei; 

   22. Notă de plată; 

   23. Extras de rol; 

   24. Aviz de inspecţie fiscală; 

   25. Invitaţie; 

   26. Certificat de nomenclatură stradală şi adresă; 

   27. Proces-verbal privind cheltuielile de executare silită; 

   28. Proces-verbal de constatare şi declarare a insolvabilităţii; 

   29. Certificat de atestare fiscală pentru persoane juridice privind impozite, taxele locale şi alte venituri datorate bugetului local; 

   30. Raport de inspecţie fiscală; 

   31. Anexă certificat de atestare fiscală privind verificarea eligibilităţii solicitanţilor de fonduri externe nerambursabile; 

   32. alte acte emise de organul fiscal local. 

   (2) Actele administrative fiscale, actele de executare şi alte acte emise de organul fiscal local comunicate prin mijloace electronice de transmitere la distanţă sunt valabile şi opozabile contribuabililor sau terţilor fără semnătura olografă şi ştampila conducătorului organului fiscal, însă vor purta semnătura electronică extinsă bazată pe un certificat calificat al organului fiscal local”

          Apreciez că este necesar să prezint și dispozițiile  articolului 1  din Procedura de comunicare a actelor administrative fiscale, a actelor de executare şi a altor acte emise de organul fiscal local prin mijloace electronice de transmitere la distanţă, prevăzută în anexa nr. 2 la Ordinul Ministerul Dezvoltării Regionale şi Administraţiei Publice nr. 3097/2016, astfel:
„ Art. 1.-  (1) Organele fiscale locale pot opta pentru comunicarea actelor administrative fiscale, actelor de executare şi altor acte emise de organul fiscal local către contribuabil prin următoarele mijloace electronice de transmitere la distanţă: 

   a) fax; 

   b) e-mail (căsuţă de poştă electronică); 

   c) platformă de contact pusă la dispoziţie de către organele fiscale locale. 

   (2) Comunicarea prin mijloace electronice a actelor administrative fiscale, actelor de executare şi altor acte emise de organul fiscal local conform alin. (1) lit. b) se poate realiza doar dacă sunt îndeplinite cumulativ următoarele condiţii: 

   a) organul fiscal local deţine un certificat calificat; 

   b) contribuabilul persoană juridică deţine un certificat calificat; 

   c) contribuabilul se obligă să transmită un e-mail de confirmare a primirii actelor administrative fiscale, actelor de executare şi altor acte emise de organul fiscal local, în cel mult 3 zile lucrătoare de la primire. 

   (3) Actele administrative fiscale, actele de executare şi alte acte emise de organul fiscal local se consideră comunicate şi în cazul în care contribuabilul nu îndeplineşte condiţia de la alin. (2) lit. c), dar se îndeplineşte procedura de comunicare prin e-mail
   (4) Mijloacele de transmitere la distanţă prevăzute la alin. (1) ce urmează a fi utilizate de către organul fiscal local pentru comunicarea actelor administrative fiscale, a actelor de executare şi a altor acte emise de organul fiscal local către contribuabili şi stabilirea procedurii, în funcţie de condiţiile specifice, se aprobă prin hotărâre a autorităţii deliberative şi se publică şi pe pagina de internet a organului fiscal local.”

Faţă de cele ce preced, ţinând seama de importanţa sa, vă rog să analizaţi şi să hotărâţi asupra proiectului de hotărâre privind stabilirea  mijloacelor electronice de transmitere la distanţă pentru comunicarea actelor administrative fiscale, actelor de executare şi altor acte emise de organul fiscal local către contribuabil, proiect care dovedeşte capacitatea efectivă de a soluţiona şi de a gestiona, în numele şi în interesul colectivităţii locale pe care o reprezentăm, treburile publice, în condiţiile legii.
Anticipând solicitudinea dumneavoastră, vă mulțumesc și vă rog să primiți, stimați consilieri locali, expresia întregii mele considerații.
PRIMARUL COMUNEI VULCANA-BĂI,

Emil DRĂGHICI
